Hipodrom Beograd
<s>Hipodrom Beograd ili Hipodrom kod Careve Ćuprije je hipodrom za konjske trke i najstariji sportski objekat u Beogradu u Srbiji.</s><s>Izgrađen je 15. novembra 1920. godine na državnom zemljištu pod besplatnim zakupom na 75 godina, ukazom jugoslovenskog Kralja Aleksandra I Karađorđevića Dunavskom kolu jahača „Knez Mihajlo“.</s><s>Na hipodromu je 1921. godine održan prvi galopski derbi i prva trka grada Beograda, koje od tada postaju tradicionalne.</s><s>U septembru 1930. godine održane su prve kasačke trke revijalnog karaktera.</s>

<s>Uredbom Ministarskog saveta Kraljevine Jugoslavije od 3. septembra 1934. godine isto zemljište je izdato Dunavskom kolu jahača pod zakup na period od 75 godina uz nadoknadu od 1 dinara godišnje, a upravljanje hipodromom oduzeto im je 1949. godine, nakon nacionalizacije.</s><s>Trkalište potom dobija naziv "Hipodrom Beograd".</s><s>U više navrata preduzeće je menjalo pravni status i delatnost, da bi konačno 29. 2. 2008. godine Odlukom Skupštine grada Beograda promenilo oblik organizovanja u JP "Hipodrom Beograd".</s>

<s>Pre ovog hipodroma, zabeleženo je da su se prve galopske trke u Srbiji dogodile 14. aprila 1863. pod organizacijom Kneza Mihajla Obrenovića i Srpske vlade.</s><s>Trkalište je bilo uređeno na mestu iza groblja pored Carigradskog druma, gde su tada priređivani vašari.</s><s>Dunavsko kolo jahača „Knez Mihajlo“ je osnovano 1890. godine kada se počelo aktivnije razvijati sportsko konjarstvo.</s><s>Vladislav Ribnikar, osnivač i direktor dnevnog lista Politika je od 1905. godine bio pripadnikom i upravnikom Dunavskog kola, te se zalagao za izgradnju stalnog beogradskog hipodroma.</s>

<s>Kompanija koja stoji iza hipodroma bavi se organizovanjem takmičarskih sezona, različitih akcija na popularizaciji konjarstva i konjičkog sporta, održavanjem zelenih i parkovskih površina, saradnjom na rekreaciji i školama jahanja za osobe sa invaliditetom, donošenjem novih sadržaja na hipodromu i slično.</s><s>Kroz održavanje Mediteran kupa razvija i značajne međunarodne odnose.</s>

<s>Hipodrom Beograd raspolaže sa četiri staze.</s><s>Najduža staza od 1500 metara je peskovita i sadrži tri ugla (nije elipsasta kao što je standard) koja od džokeja traži veliku veštinu, te je široka 20 metara.</s><s>Druga, radna galopska staza je takođe peskovita i prati glavnu galopsku stazu, ali je od nje znatno uža, s 5 metara širine.</s><s>Kasačka staza je standardna elipsa dužine 1000 i širine 30 metara, nasuta belom kamenom rizlom.</s><s>Hipodrom poseduje Kraljevu ložu za VIP posetioce, 2260 mesta za sedenje na glavnoj tribini, te dve pomoćne tribine postavljene kao nadoknadu nakon incidentnog požara na glavnom tribini.</s>

<s>Na beogradskom hipodromu se 2005. godine održala oproštajna turneja Bijelog dugmeta, koja je sa preko 220 hiljada ljudi postala najposećenijim koncertom sa ulaznicama na svetu.</s>

<s>Izvori</s>

<s>Vanjske veze
 Čekaju direktora koji će da balira seno, čisti sneg i smanji dugove („Politika”, 29. septembar 2018)
 Ostavka direktora posle pet dana („Politika”, 12. oktobar 2018)</s>

<s>Nastanci 1920.</s><s>Hipodromi
Sportski objekti u Beogradu</s>

